16. ΝΟΜΟΘΕΤ. ΔΙΑΤΑΓΜΑ υπ' αριθ. 2520 της 16/21 Αυγ. 1953 Περί προσδιορισμού των αντικειμένων εφ' ων εφαρμόζεται η διαδικασία η διαγραφομένη υπό του άρθρ. 59 του Α.Ν. της 11 Νοεμ. 1935 "περί Οργανισμού του Υπουργείου Εργασίας" ως τούτο ετροποποιήθη και συνεπληρώθη υπό του άρθρ. 1 Α.Ν. 694/1937. "Άρθρ.1.-1.Η υπό του άρθρ. 59 του Α.Ν. της 11 Νοεμ. 1935 περί οργανισμού του Υπουργείου Εργασίας, ως ούτος μεταγενεστέρως ετροποποιήθη και συνεπληρώθη διαγραφομένη διαδικασία εφαρμόζεται, μόνον προκειμένου περί μη βασικών διατάξεων, ως τοιούτων νοουμένων ειδικώτερον των απαριθμουμένων εν τη επομένη παραγράφω. 2.Ως μη βασικαί διατάξεις υπαγόμεναι εις την κατά την προηγουμένην παράγραφον διαδικασίαν νοούνται αι ορίζουσαι περί του κύκλου των αμέσως και εμμέσως ασφαλιστέων προσώπων, του τρόπου συνθέσεως των συλλογικών οργάνων διοικήσεως των Οργανισμών, του τρόπου, χρόνου και προϋποθέσεως υπαγωγής εις την ασφάλισιν της οικονομικής και διοικητικής οργανώσεως (σύνθεσις προσωπικού, προσόντα διορισμού, προαγωγής, καταβλητέα μισθοδοσία και προσαυξήσεις τούτων, πειθαρχική ευθύνη και δικαιοδοσία, απόλυσις, μετάθεσις), των προϋποθέσεων, της εκτάσεως του είδους και του ύψους των χορηγητέων πάσης φύσεως ασφαλιστικών παροχών, της διαδικασίας απονομής και διακοπής τούτων, της αναγνωριστέας υπό ωρισμένας προϋποθέσεις προϋπηρεσίας, του προσδιορισμού των εισφορών, των ησφαλισμένων και των εργοδοτών, της επιβαρύνσεως τούτων δια προσθέτων τελών, τόκων υπερημερίας δια τας περιπτώσεις καθυστερημένης καταβολής, της τοποθετήσεως και χρησιμοποιήσεως των κεφαλαίων και της ενεργείας ελέγχου υπό των οριζομένων οργάνων ή επιτροπών. Αντιθέτως ως βασικαί διατάξεις θεωρούνται αι αφορώσαι την σύστασιν ή κατάργησιν Οργανισμών Κοιν. Ασφαλίσεως, καθιέρωσιν υπέρ αυτών κοινωνικών εισφορών και την επιβολήν ποινικών κυρώσεων. 3.Διατάξεις νόμων, αφορώσαι την οργάνωσιν και λειτουργίαν των Οργανισμών Κοινων. Ασφαλίσεως αρμοδιότητος Υπουργείου Εργασίας, λογίζονται ως καταστατικαί διατάξεις θεσπισθείσαι κατά την διαδικασίαν της παρ. 1 του παρόντος και τροποποιούνται, συμπληρούνται ή καταργούνται κατά την αυτήν διαδικασίαν, εφ' όσον πρόκειται περί μη βασικών τοιούτων. 4.Αι μέχρι της ισχύος του παρόντος εκδοθείσαι κατά την διαδικασίαν του άρθρ. 59 παρ. 1 του από 11.11.1935 Α.Ν. "περί οργανισμού του Υπουργείου Εργασίας" ως ούτος αυθεντικώς ηρμηνεύθη δια του άρθρ. 1 του Α.Ν. 694/1937 αποφάσεις του Υπουργού Εργασίας κυρούνται αφ' ης ίσχυσαν εφ' όσον δεν ηκυρώθησαν αύται δι' αποφάσεως του Συμβουλίου της Επικρατείας. Πάσα διάταξις αντικειμένη εις τας διατάξεις του παρόντος καταργείται. Άρθρ.2.-Η ισχύς του παρόντος άρχεται από της 1ης του επομένου της δημοσιεύσεως εις την Εφημερίδα της Κυβερνήσεως μηνός. (Μετά την σελ. 52,12(β) Σελ. 52,13 Κ - 49 294 Έλεγχος Οργανισμών Κοινωνικής Πολιτικής 15.Α.ε.16 295 15.Α.ε.16 Έλεγχος Οργανισμών Κοινωνικής Πολιτικής 